
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

Իրավական ակտի անհրաժեշտությունը (նպատակը).
 Հայաստանի Հանրապետության կառավարության որոշման նախագիծը բխում է` 2026 թվականի սեպտեմբերի 10-13-ը Երևանում անցկացվելիք  ԽՍՀՄ սպորտի վաստակավոր  վարպետ օլիմպիական խաղերի  արծաթե մեդալակիր,  Եվրոպայի չեմպիոն  Ստեփան Սարգսյանին  նվիրված ազատ ոճի ըմբշամարտի 26-րդ միջազգային մրցաշարը կազմակերպման և անցկացման նպատակով գումար տրամադրելու անհրաժեշտությունից:
  
Ընթացիկ իրավիճակը և խնդիրները.
 Վերջին տարիներին  ազատ ոճի ըմբշամարտ  մարզաձևը գրանցել է մեծ հաջողություններ՝ 2024 թվականի  Եվրոպայի չեմպիոն են դարձել՝ Արսեն Հարությունյանը,  և Արման Անդրասյանը, 2025 թվականի  երիտասարդների և մինչև 23 տարեկանների  Երիտասարդների Եվրոպայի հաղթողներ դարձան  Լևիկ Միքայելյանը և Սարգիս Բեգոյանը:  
 Հարկ է նշել, որ մեծահասակների, երիտասարդների և պատանիների   ՀՀ հավաքկանը նույնպես ունի մրցանակակիրներ: 
Հաշվի առնելով այս բոլոր հանգամանքները, ինչպես նաև Հայաստանի ըմբշամարտի ֆեդերացիայի ավանդույթները և զարգացման ուղիները՝ միջազգային ֆեդերացիայի կողմից առաջարկվել է Հայաստանի Հանրապետությունում անցկացնել Ստեփան Սարգսյանին  նվիրված ազատ ոճի ըմբշամարտի միջազգային մրցաշարը: 
 Միջազգային մրցաշարին ակնկալվում է շուրջ 15 երկիր, 181 մասնակիցների մասնակցություն: 
Միջազգային մրցաշարի անցկացումն իր կարևոր տեղն ունի մարզաձևի զարգացման և մասսայականացման գործում, ինչի արդյունքում Հայաստանի Հանրապետությունն էլ ավելի ճանաչելի կդառնա միջազգային մարզական հարթակներում՝ որպես առաջատար երկիր, ապահովելով երկրի մարզական հեղինակության բարձրացումը, Հայաստան-սփյուռք կապերի ամրապնդումը:
Միևնույն ժամանակ այն կնպաստի մշակույթային արժեքների և տուրիզմի զարգացմանը՝ այդ թվում հյուրանոցային, մշակույթային կենտրոնների և մարզական կառույցների վերականգմանը՝ իր հերթին հետք թողնելով տնտեսության համընթաց զարգացման վրա:

Կարգավորման նպատակը և բնույթը.
[bookmark: _GoBack]           2026 թվականի սեպտեմբերի 10-13-ը   ԽՍՀՄ սպորտի վաստակավոր  վարպետ օլիմպիական խաղերի  արծաթե մեդալակիր,  Եվրոպայի չեմպիոն  Ստեփան Սարգսյանին  նվիրված ազատ ոճի ըմբշամարտի 26-րդ միջազգային մրցաշարը միջազգային կազմակերպելու և անցկացնելու նպատակով  առաջարկվում է  կատարել վերաբախշում և «Հայաստանի ըմբշամարտի ֆեդերացիա» հասրակական կազմակերպությանը հատկացնել  25,070.0 հազար դրամ  (նախահաշիվը, կանոնակարգը և այլ հիմնավորող փաստաթղթերը կցվում են): 
Նշված ֆինանսական միջոցները ապահովվելու համար առաջարկվում է կատարել 2026 թվականի պետական բյուջեով ՀՀ կրթության, գիտության, մշակույթի և սպորտի նախարարությանը հատկացված միջոցների վերաբաշխխում՝ նվազեցնելով 
· 1041-11002 «ՀՀ հավաքական թիմերին մարզահագուստով և մարզահանդերձանքով ապահովում» միջոցառումը 6,586.8 հազար դրամով: Միջոցառման նվազեցումը մինչև տարեվերջ արդյունքային ցուցանիշների փոփոխություն և լրացուցիչ ֆինանսավորման անհրաժեշտություն չի առաջացնի, նվազեցումը կիրականացվի առաջացած տնտեսման հաշվին:
· 1041-11047 «Հայաստանում խոշոր մրցաշարերի, աշխարհի և Եվրոպայի առաջնությունների կազմակերպում և անցկացում» միջոցառումը 18,483.2 հազար դրամով: Միջոցառման նվազեցումը մինչև տարեվերջ արդյունքային ցուցանիշների փոփոխություն և լրացուցիչ ֆինանսավորման անհրաժեշտություն չի առաջացնի, նվազեցումը կիրականացվի առաջացած տնտեսումների հաշվին:
Նախատեսված  25,070.0 հազար դրամը կուղղվի ՀՀ կրթության, գիտության, մշակույթի և սպորտի նախարարության՝ «1041. Մեծ նվաճումների սպորտ» ծրագրի «11001. «ՀՀ առաջնություններին և միջազգային միջոցառումներին մասնակցության ապահովման համար մարզիկների նախապատրաստում և առաջնությունների անցկացում» միջոցառմանը:
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի առաջացնի:

  Իրավական ակտի կիրարկման դեպքում ակնկալվող արդյունքը.
Ազատ ոճի ըմբշամարտի ԽՍՀՄ սպորտի վաստակավոր  վարպետ օլիմպիական խաղերի  արծաթե մեդալակիր  Եվրոպայի չեմպիոն  Ստեփան Սարգսյանին  նվիրված ազատ ոճի ըմբշամարտի 26-րդ միջազգային մրցաշարը  անցկացումը կնպաստի   ազատ ոճի ըմբշամարտի  զարգացմանը,  մասսայականցմանը, արդյունքների բարձրացմանը և մրցանակային տեղերի գրավմանը:

Կապը ռազմավարական փաստաթղթերի հետ.
«Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն» 
 «Հայաստանի Հանրապետության ֆիզիկական կուլտուրայի և սպորտի ոլորտների 2024-2030 թվականների զարգացման ռազմավարությունը և ռազմավարության գործողությունների պլանը հաստատելու մասին» ՀՀ կառավարության 2023 թվականի դեկտեմբերի 7-ի  № 2145-Լ որոշում.
- Կետ. 55 Հայաստանի Հանրապետությունը դարձնել սպորտային բարձր նվաճումների երկիր:
- Կետ. 55 Հայաստանի Հանրապետությունը դարձնել սպորտային բարձր նվաճումների երկիր:
- Կետ 71, 4-րդ ենթակետ. միջազգային խոշոր մրցաշարերի շարունակական հյուրընկալում Հայաստանի Հանրապետությունում։ 

2021 թվականի օգոստոսի 18-ի «ՀՀ կառավարության ծրագրի մասին» ՀՀ կառավարության № 1363-Ա որոշում, 4.8 կետ.
· Կառավարությունը միջազգային մրցասպարեզում մարզական նվաճումներ գրանցելու համար խրախուսելու է մարզական բարձր արդյունքները և աջակցելու մարզական ֆեդերացիաների գործունեությանը։
· Հայաստանի Հանրապետության կառավարությունը աջակցելու է ․․․Հայաստանի մարզական հեղինակության բարձրացմանն ուղղված միջազգային մարզական այլ միջոցառումներին Հայաստանի Հանրապետության մարզիկների մասնակցությանը։

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
       Չկան:


